CELEX: 62017TN0275
Language: sk
Date: 2017-05-10 00:00:00
Title: Vec T-275/17: Žaloba podaná 10. mája 2017 – Michela Curto/Parlament

24.7.2017   
            
            
               SK
            
            
               Úradný vestník Európskej únie
            
            
               C 239/49
            
         Žaloba podaná 10. mája 2017 – Michela Curto/Parlament
   (Vec T-275/17)
   (2017/C 239/62)
   Jazyk konania: angličtina
   
      Účastníci konania
   
   
      Žalobkyňa: Michela Curto (Janov, Taliansko) (v zastúpení: L. Levi a C. Bernard-Glanz, advokáti)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie z 30. júna 2016, ktorým sa zamieta žiadosť žalobkyne o pomoc, a nevyhnutnom rozsahu rozhodnutie, ktorým sa zamietla sťažnosť,
            
         
               —
            
            
               uložil žalovanému povinnosť zaplatiť žalobkyni sumu 10 000 eur alebo akúkoľvek inú sumu, ktorú Všeobecný súd považuje za primeranú, ako náhradu nemateriálnej ujmy, spolu s úrokmi vo výške zákonnej sadzby až do úplného zaplatenia,
            
         
               —
            
            
               uložil žalovanému povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod sa zakladá na zjavne nesprávnom posúdení
               
                           —
                        
                        
                           Žalobkyňa tvrdí, že žalovaný nesprávne rozhodol, že dotknuté konanie nebolo neprimerané a ďalej nesprávne rozhodol, že nemalo za následok poškodenie osobnosti, dôstojnosti alebo fyzickej a psychickej integrity žalobkyne.
                        
                     
         
               2.
            
            
               Druhý žalobný dôvod sa zakladá na porušení článku 24 Služobného poriadku a povinnosti poskytnúť pomoc
               
                           —
                        
                        
                           Žalobkyňa tvrdí, okrem iného, že žalovaný sa nezaoberal jej žiadosťou o pomoc seriózne a promptne, ako to stanovuje platná judikatúra.